Genidik e oa eus hanternoz Kembre, ne ouzer ket pelech resis. Studioù a reas en Oxford, e skolaj Christ Church. E 1558 e voe anvet da archdiagon en Enez Mon. Dar mare-se e varvas Mari Iañ Bro-Saoz. Pignat a reas Elisabeth war an tron ha lakaet e voe ar brotestantiezh da dalvezout e Kembre hag e Bro-Saoz. Koulskoude e chomas stag kalz tud e Kembre ouzh ar feiz katolik, ha Gruffydd Robert a oa unan anezho.